El departament de Sanitat oferix una xarrada-taller a Almardà sobre consells per previndre el mosquit tigre
23 de juliol 2020

![Imagen 2](/media/0hljck5d/c_javier-timon-psoe.jpg)

  

El departament de Sanitat de l'Ajuntament de Sagunt i l'empresa Lokímica, encarregada dels controls de plagues a la ciutat, oferirà una xarrada-taller sobre consells per previndre el mosquit tigre en les cases dimarts que ve, 28 de juliol, a les 20.30 hores. El lloc serà el terraet de la plaça Mestra Amèlia Dolz i es donaran consells amb exemples gràfics per sensibilitzar i capacitar la ciutadania per lluitar contra esta espècie invasora en àmbits privats i domiciliaris.

  

Esta acció forma part del projecte ‘Porta a Porta’ que consistirà a anar casa per casa explicant i detallant casos concrets perquè els veïns i veïnes posen en pràctica els consells. En este sentit, el regidor de Sanitat, Javier Timón ha assenyalat que **«el futur projecte ‘Porta a Porta’ pretén posar en coneixement de la ciutadania aquells elements de l'àmbit domèstic que poden suposar un focus de cria de mosquit tigre i proporcionar els mecanismes de prevenció que són necessaris tindre en compte en les nostres llars per minimitzar al màxim este problema».**

  

Així mateix, Timón ha recordat que donada la reduïda capacitat de vol d’este mosquit, la seua proliferació es dona principalment en l'àmbit domèstic **«el que impedix que els servicis municipals puguen combatre'ls íntegrament, per a això, es fa primordial la col·laboració ciutadana per reduir els focus de cria i previndre la seua aparició».**

**![](/es-va/Actualidad/PublishingImages/2020/65_cartell_VAL_xarrada Sagunt.jpg)  
  
  
  
  
**

*   [](http://www.facebook.com/sharer.php?u=https://aytosagunto.es/va/actualitat/el-departament-de-sanitat-oferix-una-xarrada-taller-a-almarda-sobre-consells-per-previndre-el-mosquit-tigre/ "Facebook")
*   [](http://twitter.com/share?url=https://aytosagunto.es/va/actualitat/el-departament-de-sanitat-oferix-una-xarrada-taller-a-almarda-sobre-consells-per-previndre-el-mosquit-tigre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-departament-de-sanitat-oferix-una-xarrada-taller-a-almarda-sobre-consells-per-previndre-el-mosquit-tigre/ "Linked In")
*   [](mailto:?body=https://aytosagunto.es/va/actualitat/el-departament-de-sanitat-oferix-una-xarrada-taller-a-almarda-sobre-consells-per-previndre-el-mosquit-tigre/)